Խաշնարած շները ժանիքներն էին ցուցադրում։ Նրանց պարանոցներին մետաղյա ցցերով վզնոցներ կային, որոնք նրանց պաշտպանում էին գայլերի ատամներից։ Ծռմռված ճյուղերով հսկայական մի նոճի, որը միակ ծառն էր շրջակայքում, իր հովանու տակ էր առել գյուղամեջը։ Գյուղի տղամարդիկ և երեխաներն այնտեղ էին հավաքվել ծերերի շուրջը։ Քողածածկ կանայք դուրս էին նայում լուսամուտներից։ Ոստիկանների ներկայությունը զսպում էր գյուղացիների հետաքրքրասիրությունը։